text: থাম্ব|চট্টগ্রামের মহামায়া হ্রদে বিলাতি ঝাউ
  থাম্ব|মহারাষ্ট্রের চিখালদারায় বিলাতি ঝাউ
  থাম্ব|তুলুজ জাদুঘরে বিলাতি ঝাউয়ের নমুনা
  
  বিলাতি ঝাউ বা অস্ট্রেলীয় পাইন (বৈজ্ঞানিক নাম: Casuarina equisetifolia), কাসুয়ারিনাসি গোত্রের কাসুয়ারিনা গণের একটি প্রজাতি। দক্ষিণ-পূর্ব এশিয়া থেকে উত্তর অস্ট্রেলিয়া ও প্রশান্ত মহাসাগরীয় দ্বীপপুঞ্জ পর্যন্ত বিস্তৃত এলাকায় বিলাতি ঝাউ স্থানীয় প্রজাতি হিসেবে পাওয়া যায়। থাইল্যান্ড, মিয়ানমার, ভিয়েতনাম, মালয়েশিয়া, ব্রুনাই, ইন্দোনেশিয়া, পূর্ব তিমুর (এই সমস্ত অঞ্চলে এটি আগোহো পাইন নামে পরিচিত) থেকে পূর্বে পাপুয়া নিউ গিনি, ফরাসি পলিনেশিয়া, নিউ ক্যালিডোনিয়া ও ভানুয়াতু এবং দক্ষিণে অস্ট্রেলিয়া (নর্দার্ন টেরিটরির উত্তরাঞ্চল, কুইন্সল্যান্ডের উত্তর ও পূর্বাঞ্চল এবং নিউ সাউথ ওয়েলসের উত্তর-পূর্বাঞ্চল) পর্যন্ত এদের ভৌগোলিক বিস্তৃতির অন্তর্ভুক্ত। এছাড়া মাদাগাস্কারে পাওয়া গেলেও এটি এর স্থানীয় বিস্তৃতির অন্তর্ভুক্ত কিনা, তা নিয়ে সন্দেহের অবকাশ থাকে। এছাড়াও যুক্তরাষ্ট্রের দক্ষিণাঞ্চলে ও পশ্চিম আফ্রিকায় এদের রোপন করা হয়েছে। বিলাতি ঝাউ ফ্লোরিডা, দক্ষিণ আফ্রিকা, ভারত ও ব্রাজিলে দখলদার প্রজাতি হিসেবে পরিচিত।
  
  শ্রেণীবিন্যাস 
  বিজ্ঞানী কার্ল লিনিয়াস ১৭৫৯ সালে বিলাতি ঝাউয়ের (Casuarina equisetifolia) প্রজাতিক বৈশিষ্ট্য বর্ণনা করেন। ১৯৮৯ সালে নিউ সাউথ ওয়েলসের উদ্ভিদবিজ্ঞানী লরি জনসন প্রথম এর টাইপ প্রজাতি বর্ণনা করেন। এর প্রজাতিক নাম equisetifolia ল্যাটিন শব্দ equisetum থেকে এসেছে যার অর্থ "ঘোড়ার চুল" (আনত শাখা অনেকটা অশ্বপুচ্ছ উদ্ভিদের মতো হওয়ায়)। এর সাধারণ নামগুলোর মধ্যে উল্লেখযোগ্য হলো উপকূল স্ত্রী-ওক (উপকূলীয় স্ত্রী-ওক), উপকূল ঝাউ, উপকূল ওক, উপকূল পাইন, শিস উদ্ভিদ, অশ্বপুচ্ছ, অশ্বপুচ্ছ স্ত্রী-ওক, অশ্বপুচ্ছ বিফউড, অস্ট্রেলীয় পাইন, লৌহকাষ্ঠ, ফিলাও গাছ ও আগোহো ইত্যাদি।
  
  বিলাতি ঝাউয়ের দুইটি উপপ্রজাতি রয়েছে:
   Casuarina equisetifolia subsp. equisetifolia,  লম্বা উদ্ভিদ; পাতা  ব্যাসবিশিষ্ট, লোমশূণ্য। দক্ষিণ-পূর্ব এশিয়া, উত্তর অস্ট্রেলিয়া।
   Casuarina equisetifolia subsp. incana (বেন্থ.) এল.এ.এস. জনসন. মাত্র  লম্বা ক্ষুদ্রাকায় উদ্ভিদ; পাতার ব্যাস , আনত। পূর্ব অস্ট্রেলিয়া (পূর্ব কুইন্সল্যান্ড, নিউ সাউথ অয়েলস), নিউ ক্যালিডোনিয়া, দক্ষিণ ভানুয়াতু।
  
  বর্ণনা 
  থাম্ব|240px|বাম|বিলাতি ঝাউয়ের পাতা ভূতলে জমা হয়ে জৈবরাসায়নিক পদার্থ ক্ষরণের মাধ্যমে নতুন অঙ্কুরোদ্গমে বাধা দেয়, যা উভয় উদ্ভিদের ক্ষতির কারণ। সম্ভবত এ কারণেই এদের স্থানীয় বিস্তৃতির বাইরে এরা ক্ষতিকর দখলদারিত্বের ভূমিকায় অবতীর্ণ হয়
  
  বিলাতি ঝাউ বা অস্ট্রেলীয় পাইন  লম্বা চিরহরিৎ বৃক্ষজাতীয় উদ্ভিদ। পত্রমঞ্জরিতে সরু সরু শাখান্বিত ধূসরাভ সবুজ পাতা থাকে, যার ব্যাস প্রায় । পত্রমূলে ছয় থেকে আটটি আঁইশাকার পাতা একসাথে থাকে। ছোট ছোট ফুল ক্যাটকিনের মতো থোকায় থোকায় পুষ্পমঞ্জরি আকারে উৎপন্ন হয়। সরল স্পাইক পুষ্পমঞ্জরির পুংপুষ্প  লম্বা। স্ত্রীপুষ্পের পেডাঙ্কল বা মঞ্জরিদণ্ড ছোট হয়। কাসুয়ারিনা বা ঝাউ গণের অন্যান্য উদ্ভিদের মতো বিলাতি ঝাউ ডাইওয়িশাস নয় বরং মনোয়িশাস, অর্থাৎ পুং ও স্ত্রীপুষ্প একই উদ্ভিদদেহে থাকলেও আলাদা আলাদা ফুলে পুং ও স্ত্রী স্তবক থাকে। ফল ডিম্বাকার, কিছুটা কাঠের মতো গঠনের, লম্বায়  এবং প্রায়  ব্যাসবিশিষ্ট এবং দেখতে কিছুটা কনিফারের কোণের মতো। এই কোণটি অসংখ্য গর্ভপত্র নিয়ে গঠিত, যার প্রত্যেকটিতে একটি করে বীজ থাকে। প্রতিটি গর্ভপত্রে একটি ক্ষুদ্র পক্ষল অংশ থাকে যা  লম্বা।
  
  ঝাউ গণের অন্যান্য প্রজাতির মতোই বিলাতি ঝাউ বায়ুমণ্ডলের নাইট্রোজেন সংবন্ধনে সক্ষম অ্যাক্টিনোরাইজাল উদ্ভিদ। ফ্যাবাসি বা শিম গোত্রীয় প্রজাতিগুলোর (যেমন শিম, আলফালফা, অ্যাকাশিয়া ইত্যাদি) বিপরীতে ঝাউগাছ ফ্রাঙ্কিয়া নামক অ্যাকটিনোমাইসিট ব্যাকটেরিয়াকে আশ্রয় দেয় ও মিথোজীবিতা প্রদর্শন করে।
  
  ভৌগোলিক বিস্তৃতি 
  বিলাতি ঝাউ মিয়ানমার ও ভিয়েতনাম থেকে ম্যালেশিয়া হয়ে পূর্বে ফরাসি পলিনেশিয়া, নিউ ক্যালিডোনিয়া ও ভানুয়াতু পর্যন্ত এবং দক্ষিণে অস্ট্রেলিয়া (নর্দার্ন টেরিটোরির উত্তরাঞ্চল, কুইন্সল্যান্ডের উত্তর ও পূর্বাঞ্চল এবং নিউ সাউথ ওয়েলসের উত্তর-পূর্বাঞ্চল থেকে লরিটন পর্যন্ত দক্ষিণে) পাওয়া যায়।
  
  ব্যবহার 
  ঝাউগাছ বনসাই হিসেবে, বিশেষত দক্ষিণ-পূর্ব এশিয়া ও ক্যারিবীয় অঞ্চলে ব্যাপক জনপ্রিয়। ইন্দোনেশীয় জাতসমূহ থেকে তাইওয়ানে প্রস্তুত করা বনসাই পৃথিবীতে শীর্ষস্থানীয়। ঝাউ কাষ্ঠ ফলক, বেড়া (বেষ্টনী) ও উত্তম তাপোৎপাদী জ্বালানী কাঠ তৈরিতে ব্যবহৃত হয়। হাওয়াইয়ে ভূমিকে ক্ষয়প্রাপ্ত হওয়া থেকে রক্ষার জন্য ও ঝড়ো বাতাস প্রতিরোধের জন্য ঝাউগাছ লাগানো হয়।
  
  দক্ষিণ প্রশান্ত মহাসাগরীয় দ্বীপ নানুমিয়া'র একটি প্রচলন অনুযায়ী কিংবদন্তি বীর তেফোলাহা অলৌকিক বর্শা কাউমাইলে নিয়ে সামোয়া ও টোঙ্গা দ্বীপপুঞ্জে যুদ্ধ করে। তেফোলাহার মৃত্যুর পর কাউমাইলে তার উত্তরসূরীদের কাছে বাহিত হতে থাকে। ২৩ প্রজন্ম বাহিত হওয়ার পর সামোয়ার ১.৮ মিটার লম্বা ও ৮৮০ বছরের পুরনো কিংবদন্তিতুল্য গাছটি কেটে ফেলা হয়।
  
  শহর অঞ্চলে গৃহসজ্জার কাজে ঝাউগাছের পাতা ব্যবহৃত হয়।
  
  গৃহসজ্জা ছাড়াও টেক্সটাইল রংমিশ্রিত তরল বর্জ্যের ব্যবস্থাপনার জন্যও ঝাউগাছ ব্যবহারের সম্ভাবনা রয়েছে। ঝাউয়ের পাতা বিভিন্ন বর্জ্য টেক্সটাইল রং, যেমন অরেঞ্জ,১৬ রোডামিন বি, মিথাইল ব্লু, ম্যালাকাইট গ্রিন ও মিথাইল ভায়োলেট ২বি প্রভৃতি শোষণ করে বলে দেখা যায়। একইভাবে ঝাউয়ের শুষ্ক কোণ রোডামিন বি, ও মিথাইল ভায়োলেট ২বি শোষণ করে বলে জানা যায়। ঝাউয়ের বাকল মিথাইলিন ব্লু অপসারণ করতে সক্ষম বলেও জানা যায়। এমনকি ঝাউয়ের বীজও নিরপেক্ষ লাল ও ম্যালাকাইট গ্রিন রং শোষণ করে। ঝাউগাছের কোণ থেকে নিঃসৃত কার্বন ভাগাড়ের লাইকেট, এমনকি কোনো কোনো পরীক্ষায় জলীয় দ্রবণ থেকে তামা আয়নেরও উত্তম শোষক বলে জানা যায়।
  
  চিত্রশালা
  
  আরও দেখুন 
   খাসিয়া পাইন, Pinus kesiya
  
  তথ্যসূত্র
  
  বহিঃসংযোগ 
  
   NT Flora: Casuarina equisetifolia. নর্দার্ন টেরিটোরি সরকার
  
  বিষয়শ্রেণী:উদ্ভিদ 
  বিষয়শ্রেণী:এশিয়ার উদ্ভিদ 
  বিষয়শ্রেণী:অস্ট্রেলিয়ার উদ্ভিদ 
  বিষয়শ্রেণী:কুইন্সল্যান্ডের উদ্ভিদ 
  বিষয়শ্রেণী:বনসাই
title: বিলাতি ঝাউ